id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms sv pl nl id id pl id id ms id ms id id id id id ms id id ms ms ms id ms id ms ms ms id ms id ms ms id id ms id id ms ms id id ms id ms id id id ms id id de id id ms ms ms en en en en en id id id id ms en id id jv ms id id it es id id en id ms ms ms ms ms ms
Kesan Radioterapi Terhadap Pesakit Kanser Kolorektal - Hello Doktor
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Terapi Radiasi Memang Bermanfaat Buat Pesakit Kanser Usus, Tapi Anda Boleh Alami 9 Kesan Ini
Ditulis oleh Mohammad Nazri Zulkafli Disemak pada 16/06/2021
Disemak secara perubatan oleh Dr. Ahmad Wazir Aiman
Jika dilihat pada konteks rawatan kanser kolorektal, ramai yang pucat apabila disebut sahaja berkenaan dengan impak pembedahan, kesan radioterapi dan implikasi kemoterapi.
Ketiga-tiga modaliti rawatan tersebut berkait dengan kadar kelangsungan hidup bagi pesakit kanser dan ia boleh meningkatkan kebarangkalian untuk pesakit mencapai kesembuhan.
Artikel ini akan memfokuskan kepada peranan dan kesan radioterapi terhadap kanser kolorektal.
Teruskan membaca untuk mengetahuinya dengan lebih lanjut.
Untuk mendapatkan lebih banyak info tentang Kanser, sila dapatkan di sini.
Fahami kegunaan radiasi dalam rawatan kanser kolon
Radioterapi atau terapi radiasi adalah kaedah rawatan menggunakan sinaran bertenaga tinggi seperti x-ray atau sebarang partikel yang boleh menghancurkan sel kanser.
Jika dilihat pada kekerapan penggunaannya dalam rawatan kanser kolorektal, ia lebih banyak dipreskripsikan kepada pesakit kanser rektal berbanding dengan kanser usus.
Walaupun penggunaan terapi radiasi tidak begitu lazim untuk rawatan kanser kolon, ia boleh digunakan dalam kes seperti:
Digunakan bersama dengan kemoterapi untuk mengecilkan saiz tumor sebelum ia boleh dibuang melalui pembedahan
Jika pesakit mengalami tahap kanser yang melibatkan organ lain (berdekatan dengan lokasi kanser), pakar bedah kebiasaannya tidak boleh memberikan jaminan bahawa 100% sel kanser telah dibuang keluar. Maka dalam konteks ini, radioterapi boleh digunakan untuk membunuh saki baki sel kanser
Sama seperti nombor 2 namun ia digunakan semasa pembedahan sedang dijalankan. Prosedur ini dikenali sebagai terapi radiasi dalam pembedahan (IORT)
Digunakan bersama dengan kemoterapi untuk mengawal tahap keagresifan kanser bagi individu yang tidak boleh menjalani pembedahan
Untuk meredakan simptom jika kanser kolon tahap akhir menyebabkan masalah sakit, pendarahan dan usus tersumbat
Untuk membantu merawat kanser kolon yang telah mengalami metastasis (tersebar ke organ lain seperti tulang, paru-paru atau otak)
Fahami kegunaan radioterapi dalam rawatan kanser rektum
Radioterapi lebih lazim digunakan bagi pesakit yang didiagnosis dengan masalah kanser rektum.
Antara kegunaan radiasi adalah untuk:
Digunakan bersama dengan kemoterapi untuk mengecilkan saiz tumor sebelum ia boleh dibuang melalui pembedahan. Ia juga boleh diberikan selepas pembedahan untuk menghindarkan sel kanser daripada tumbuh kembali
Digunakan semasa pembedahan sedang dijalankan untuk membunuh saki baki sel kanser rektum. Prosedur ini dikenali sebagai terapi radiasi dalam pembedahan (IORT)
Digunakan bersama dengan kemoterapi untuk mengawal tahap keagresifan kanser bagi individu yang tidak boleh menjalani pembedahan
Boleh digunakan bagi pesakit yang mengalami ketumbuhan semula kanser rektum selepas sesi radiasi
Untuk membantu merawat kanser rektum yang telah mengalami metastasis (tersebar ke organ lain seperti tulang, paru-paru atau otak)
Kesan radioterapi terhadap pesakit kanser kolorektal
Seperti kaedah rawatan yang lain, radioterapi juga boleh menyebabkan kesan sampingan jangka masa pendek dan jangka masa panjang.
Apa yang penting adalah anda perlu memaklumkan kepada doktor anda dan menuruti saranan yang diberikan oleh mereka.
Lazimnya, saranan doktor dibuat selepas menimbang tara kebaikan dan keburukan meneruskan atau menghentikan terapi radiasi bagi pesakit kanser kolorektal.
Antara kesan sampingan yang boleh dialami pesakit adalah seperti berikut:
Iritasi kulit boleh berlaku pada kawasan sinar radiasi disasarkan. Keadaan ini boleh menyebabkan kawasan tersebut menjadi merah dan mengelupas
Luka bedah lambat sembuh jika terapi radiasi diberikan sebelum pembedahan
Iritasi pada kawasan rektum sehingga boleh menyebabkan cirit-birit, pergerakan usus yang menyakitkan dan darah pada najis
Najis bocor atau tidak berupaya untuk menahan keluar najis
Iritasi pada pundi kencing sehingga menyebabkan masalah seperti kerap rasa hendak kencing, sakit ketika kencing dan darah di dalam air kencing
Masalah seksual seperti mati pucuk dan iritasi pada faraj
Meningkatkan risiko lekatan pada tisu yang dirawat
Anda perlu tahu bahawa majoriti simptom yang anda alami sebagai kesan sampingan hanya berlaku sementara sahaja.
Ia akan hilang sebaik sahaja rawatan tamat namun segelintirnya akan kekal.
Komunikasi di antara doktor dan pesakit sangat penting untuk memastikan kesan sampingan itu diuruskan dengan baik.
Kesan radioterapi mungkin kelihatan teruk, namun rawatan tersebut penting bagi pesakit kanser untuk memastikan keadaan kesihatan mereka terjaga.
Jika anda disarankan untuk menjalani terapi radiasi oleh doktor perubatan bertauliah, nasihat penulis adalah supaya anda menuruti saranan tersebut.
Sekiranya anda mengalami sebarang kesan sampingan, maklumkan kepada doktor yang merawat.
Hello Health Group tidak menawarkan nasihat perubatan, diagnosis atau rawatan.
Colorectal cancer. (https://my.clevelandclinic.org/health/diseases/14501-colorectal-colon-cancer). Diakses pada 17 Februari 2021.
Advances in surgical management for locally recurrent rectal cancer: How far have we come? (https://www.ncbi.nlm.nih.gov/pmc/articles/PMC5483491/). Diakses pada 17 Februari 2021.
Colon Cancer Treatment (PDQ®)–Health Professional Version. (https://www.cancer.gov/types/colorectal/hp/colon-treatment-pdq). Diakses pada 17 Februari 2021.
Rectal Cancer Treatment (PDQ®)–Patient Version. (https://www.cancer.gov/types/colorectal/patient/rectal-treatment-pdq). Diakses pada 17 Februari 2021.
What has preoperative radio(chemo)therapy brought to localized rectal cancer patients in terms of perioperative and long-term outcomes over the past decades? A systematic review and meta-analysis based on 41,121 patients. (https://pubmed.ncbi.nlm.nih.gov/28560805/). Diakses pada 17 Februari 2021.
Berada Dalam Golongan Berisiko Kanser Kolorektal? Ini Cara Wajib Dibuat Untuk Langkah Pencegahan
Tabiat Minum Kopi Boleh Turunkan Risiko Kanser Kolorektal, Tapi Berapa Limit Sehari?
Ditulis oleh Mohammad Nazri Zulkafli Disemak pada 16/06/2021
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.